b'\n_START_ARTICLE_\nEna (departamentas)\n_START_PARAGRAPH_\nEsnas (02) (pranc. L\xe2\x80\x99Aisne)\xc2\xa0\xe2\x80\x93 Pranc\xc5\xabzijos departamentas \xc5\xa1alies \xc5\xa1iaur\xc4\x97je, Auk\xc5\xa1tutin\xc4\x97s Pranc\xc5\xabzijos regione, pavadintas pagal to paties pavadinimo up\xc4\x99._NEWLINE_Departamente 5 apskritys, 42 kantonai, 28 municipaliniai susivienijimai ir 816 komun\xc5\xb3. Plotas\xc2\xa0\xe2\x80\x93 7369\xc2\xa0km\xc2\xb2. 1999\xc2\xa0m.\xc2\xa0\xe2\x80\x93 535 489 gyventoj\xc5\xb3, 73 gyv./km\xc2\xb2 .\n_START_SECTION_\nIstorija\n_START_PARAGRAPH_\n\xc4\xaesteigtas Did\xc5\xbeiosios Pranc\xc5\xabzijos revoliucijos 1790\xc2\xa0m. kovo 4 d. kartu su kitais 82 departamentais ir ap\xc4\x97m\xc4\x97 4 Il de Franso bei dvi Pikardijos provincijas._NEWLINE_1940\xe2\x80\x931945\xc2\xa0m. Generalin\xc4\x97s tarybos \xc4\xafgaliojimai buvo suspenduoti.\n_START_SECTION_\nGeografija\n_START_PARAGRAPH_\nDepartament\xc4\x85 supa\xc2\xa0\xe2\x80\x93 \xc5\xa0iaur\xc4\x97s, Somos, Uazos, Senos ir Marnos, Marnos, Ard\xc4\x97n\xc5\xb3 departamentai ir Belgija._NEWLINE_Svarbiausi miestai\xc2\xa0\xe2\x80\x93 Ternj\xc4\x97, \xc5\xa0ony, Hirsonas. Departamente yra Sent Kventino ir Suasono aglomeratai, kuriuose didesni miestai beveik be joki\xc5\xb3 pastebim\xc5\xb3 rib\xc5\xb3 apsupti ma\xc5\xbeesni\xc5\xb3j\xc5\xb3._NEWLINE_Svarbiausios up\xc4\x97s\xc2\xa0\xe2\x80\x93 Esnas , Marna, Urkas , Veslis , Soma , Uaza , Sera._NEWLINE_\xc5\xbdiemos \xc5\xa1velnios, vasaros kar\xc5\xa1tos, ypa\xc4\x8d departamento pietuose.\n_START_SECTION_\nEkonomika\n_START_PARAGRAPH_\nVyrauja \xc5\xbeem\xc4\x97s \xc5\xabkis, s\xc5\xabri\xc5\xb3 gamyba. Ta\xc4\x8diau svarbiausia ekonomikos \xc5\xa1aka yra sunkioji pramon\xc4\x97._NEWLINE_Nema\xc5\xbeai d\xc4\x97mesio skiriama turizmo ir sporto infrastrukt\xc5\xabrai, patogu keliauti dvira\xc4\x8diais.\n_START_SECTION_\nPolitika\n_START_PARAGRAPH_\nDepartamento Generalin\xc4\x97 taryba ir prefekt\xc5\xabra yra Laone mieste. Regiono taryboje departamentui atstovauja 14 nari\xc5\xb3 (rinkimai vyko 2005\xc2\xa0m. bir\xc5\xbeelio 17 d.). Departamentui Pranc\xc5\xabzijos senate atstovauja Pjeras Andr\xc4\x97 (nuo 1998\xc2\xa0m.), Polis \xc5\xbdiro (nuo 1978\xc2\xa0m.), ir \xc5\xbdakas Peletj\xc4\x97 (nuo 1966\xc2\xa0m.) (i\xc5\xa1rinkti 1998\xc2\xa0m.), Atstov\xc5\xb3 r\xc5\xabmuose\xc2\xa0\xe2\x80\x93 penki nariai._NEWLINE_Generalin\xc4\x99 taryb\xc4\x85 sudaro 43 nariai, renkami kas treji metai \xc5\xa1e\xc5\xa1eri\xc5\xb3 met\xc5\xb3 kadencijai. 21 dabartin\xc4\x97s tarybos narys i\xc5\xa1rinktas 2001\xc2\xa0m., 22\xc2\xa0\xe2\x80\x93 2004\xc2\xa0m. Generalin\xc4\x97s tarybos pirminink\xc4\x97 Evelina Rat.'